Νίκος Φωτόπουλος

Ο Νίκος Φωτόπουλος είναι ποιητής και πανεπιστημιακός. 

Γεννήθηκε στην Αμαλιάδα το 1970.  Είναι Καθηγητής Κοινωνιολογίας στη Σχολή Κοινωνικών και Πολιτικών Επιστημών του Πανεπιστημίου Πελοποννήσου και ειδικότερα στο Τμήμα Κοινωνικής & Εκπαιδευτικής Πολιτικής. Έχει διδάξει επί σειρά ετών στο Πανεπιστήμιο Δυτικής Μακεδονίας και στο Ελληνικό Ανοικτό Πανεπιστήμιο και ως επισκέπτης καθηγητής στο Εθνικό και Καποδιστριακό Πανεπιστήμιο Αθηνών, στο Πάντειο Πανεπιστήμιο Πολιτικών και Κοινωνικών Επιστημών και στο Αριστοτέλειο Πανεπιστήμιο Θεσσαλονίκης. Τα ερευνητικά του ενδιαφέροντα κινούνται γύρω από την Κοινωνιολογία του Πολιτισμού, την Κοινωνιολογία της Εκπαίδευσης, την Κριτική Πολιτισμική Θεωρία, τη Δια βίου Μάθηση και την Εκπαίδευση Ενηλίκων. Άρθρα και δημοσιεύσεις κειμένων του, έχουν συμπεριληφθεί σε συλλογικούς τόμους και πρακτικά συνεδρίων, ενώ έχει συμμετάσχει σε πλήθος επιτροπών εμπειρογνωμόνων στην Ελλάδα και στο εξωτερικό πάνω σε θέματα χάραξης πολιτικών για την εκπαίδευση και τον πολιτισμό, την κατάρτιση και τη δια βίου μάθηση. Τα τελευταία χρόνια αρθρογράφησε τακτικά στην Ελευθεροτυπία, ενώ συνεχίζει να δημοσιεύει κείμενά του σε επιλεγμένους ιστοχώρους.  Εκτός από το εκπαιδευτικό και κοινωνιολογικό σκέλος του έργου του, ασχολείται ενεργά με την ποίηση και τη δημιουργική γραφή. Το 2018 επιμελήθηκε και παρουσίασε από κοινού με τον ποιητή και καθηγητή Νεοελληνικής Λογοτεχνίας και Δημιουργικής Γραφής, Τριαντάφυλλο Κωτόπουλο, την πολιτιστική εκπομπή "Γραφή Καθαρή", ένα ντοκιμαντέρ 12 επεισοδίων που προβλήθηκε στην ΕΡΤ σε σκηνοθεσία και παραγωγή του Κώστα Χαραλάμπους. Την ίδια περίοδο κυκλοφόρησε το βιβλίο με τίτλο "Μιλώντας με τον Θάνο Μικρούτσικο για την τέχνη, τον πολιτισμό, τη δημιουργική Γραφή",από τις εκδόσεις Πατάκη.   

 Εργογραφία στην Ποίηση  

 Στ' Ακροκέραμα των Ουρανών, Θεριστής, 1996
 Ευρετήριο Χαμένων Ονομάτων,΄Ιδμων, 2000
 Το Αίνιγμα της Λαβωμένης Μνήμης, Μανδραγόρας, 2007
 Το κύμα μιας νύχτας ακυβέρνητης, Βιβλιολογείο, 2013 
 Τεφροδόχος, Μανδραγόρας, 2015
Δάνειος Χρόνος, Ποίηση 1996-2016, Πρόλογος: Λίνα Νικολακοπούλου, Μανδραγόρας, 2018
"4Χ4"  Ποιήσεις#2, Κώστας Κρεμμύδας,Τριαντάφυλλος Η. Κωτόπουλος,Γιάννης Πανούσης,Νίκος Φωτόπουλος, εκδόσεις ΑΩ, Πικραμένος, 2021.
Oυτοπίες ελαχίστου μέλλοντος, εκδόσεις ΑΩ, 2025

 Συμμετοχές σε Λογοτεχνικές ανθολογίες και συλλογικές εκδόσεις 

 Κορίδης, Γ., (επιμ.) (2001), Ποιητικό Ημερολόγιο, Αθήνα: Ιωλκός 
 Κουβαράς Γ., & Κωσταβάρα Αγ. (επιμ.)(2003), Η Γεωμετρία μιας Αθέατης Γενιάς, Αθήνα: Μανδραγόρας
 Αναγνωστόπουλος Β.Δ, (επιμ.) (2004), Ανθολογία της «αθέατης» γενιάς του 90, Βόλος: Εργαστήριο Λόγου και Πολιτισμού Πανεπιστημίου Θεσσαλίας 
 Μαυράκης, Ν., (2007), Η Οδύσσεια της Ποίησης,  Αθήνα: Σοκόλης
 Πατάκης Γ., (Συλλογικό Έργο) (2007) Λεξικό Νεοελληνικής Λογοτεχνίας, Αθήνα: Πατάκης
 De Roza, Μ., (2005), Voci dall’ agora, Milan: Italy
 Γαννούσης Γ., (επιμ.) (2008), Κι εγώ θα σ΄αγαπώ κάθε μέρα, Αθήνα: Εμπειρία Εκδοτική
 Γιαννούσης Γ., (επιμ.) (2010), Κι εγώ θα σ΄αγαπώ κάθε μέρα, Αθήνα: Εμπειρία Εκδοτική
 Kρεμμύδας, Κ., - Σκαρτσή, Τζ. (επιμ.) (2010), Ανθολογία Ηλειακής Ποίησης 1950-2010, Πάτρα: Πανεπιστήμιο Πατρών /Συμπόσιο Ποίησης /εκδ. Ταξιδευτής
Κεφάλας, Η- Στεφανάκις Γ. (2019) (επιμ.) Υπ. Σειράς: Σιώτης, Ντ. Τα ποιήματα του 2018, Αθήνα: Κοινωνία των (δε)κάτων

 Φιλμ Μικρού Μήκους  

«Ευρετήριο Χαμένων Ονομάτων», βασισμένο στην ομώνυμη ποιητική συλλογή του, 
1ο Βραβείο στο 8ο Διεθνές Πανόραμα Ανεξάρτητων Δημιουργών Φιλμ & Βίντεο, Πάτρα 2006.
Σκηνοθεσία και ελεύθερη εικονοποίηση : Πάνος Βαρδόπουλος, (http://www.youtube.com/watch?v=GH3QTH2EYBI)

"Το κύμα μιας νύχτας ακυβέρνητης", βασισμένο στο ομώνυμο ποίημα που περιέχεται στην ποιητική συλλογή " Τεφροδόχος" (εκδόσεις Μανδραγόρας, 2015) Το φιλμ είναι μια δημιουργία του σκηνοθέτη Κώστα Χαραλάμπους ενώ  η μουσική του συνθέτη και τραγουδοποιού Κώστα Χαριτάτου. 

Διαβάζουν : η ηθοποιός Μυρτώ Αλικάκη και ο Κώστας Χαριτάτος (https://www.youtube.com/watch?v=G3ZgQBfWPt0)

Κατηγορία:Έλληνες ποιητές
Κατηγορία:Νεοέλληνες ποιητές